**Ministru kabineta rīkojuma projekta**  **„Par atļauju Ģ.Kronbergam savienot amatus”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta rīkojuma projekts „Par atļauju Ģ.Kronbergam savienot amatus” (turpmāk – Projekts) izstrādāts, pamatojoties uz likuma „Par interešu konflikta novēršanu valsts amatpersonu darbībā” 8.1 panta piekto daļu. |
|  2. |  Pašreizējā situācija un problēmas | 2013.gada 8.jūlijā Vides aizsardzības un reģionālās attīstības ministrijā saņemts Ģ.Kronberga lūgums atļaut savienot Venspils ostas valdes locekļa amatu ar Liepājas pilsētas domes deputāta amatu.Likuma „Par interešu konflikta novēršanu valsts amatpersonu darbībā” 8.1panta pirmā daļa noteic, ka personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu. Izvērtējot Ģ.Kronberga iesniegumu, Vides aizsardzības un reģionālās attīstības ministrija nekonstatēja amata savienošanas ierobežojumus, līdz ar to ir sagatavojusi rīkojuma projketu par amatu savienošanas atļauju. Papildus norādāms, ka ar Ministru kabineta 2012.gada 7.decembrīa rīkojumu Nr.587 „Par atļauju Ģ.Kronbergam savienot amatus” jau ir izdota atļauja Ģ.Kronbergam savienot Ventspils valdes locekļa amatu ar valdes locekļa amatu sabiedrībā ar ierobežotu atbildību "Jaunā enerģija", pilnvarojuma līgumu (prokūru) sabiedrībā ar ierobežotu atbildību "AS Jauna enerģija", valdes locekļa amatu sabiedrībā ar ierobežotu atbildību "Pipeline expert" un pilnvarojuma līgumu (prokūru) sabiedrībā ar ierobežotu atbildību "Eko kubs". Ņemot vērā personas jau iegūtās tiesības, šo amatu savienošanas pieļaujamība atkārtoti netika vērtēta.  |
|  3. |  Saistītie politikas ietekmes novērtējumi un pētījumi |  Nav attiecināms. |
|  4. |  Tiesiskā regulējuma mērķis un būtība | Ar rīkojuma projektu Ģ.Kronbergam atļauts savienot Ventspils ostas valdes locekļa amatu ar Liepājas pilsētas domes deputāta amatu.  |
|  5. |  Projekta izstrādē iesaistītās institūcijas | Nav attiecināms |
|  6. |  Iemesli, kādēļ netika nodrošināta sabiedrības līdzdalība | Projekta joma skar tikai valsts pārvaldes iestādes, līdz ar to sabiedrības pārstāvji netika iesaistīti projekta izstrādē. |
|  7. |  Cita informācija | Nav |

*Anotācijas II, III, IV, V, VI un VII sadaļa – projekts šīs jomas neskar.*

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un

reģionālās attīstības ministrijas

valsts sekretāra p.i. G.Kauliņš

19.08.2013 11:13

336

J.Rauga

67026453, jolanta.rauga@varam.gov.lv